ປະທານປະເທດ ເຈືອງເຕີນຊາງ ເຂົ້າຮ່ວມພິທີປະກາດວິທະຍາຄານສານ
ທ່ານ ເຈືອງເຕີນຊາງ ກ່າວຄຳເຫັນທີ່ພິທີ
ຕອນບ່າຍວັນທີ 28/3, ສານປະຊາຊົນສູງສຸດໄດ້ຈັດຕັ້ງພິທີປະກາດຂໍ້ຕົກລົງສ້າງຕັ້ງວິທະຍາຄານສານ. ທີ່ພິທີ, ທ່ານ ເຈືອງຮ່ວາບີ່ງ, ປະທານສານປະຊາຊົນສູງສຸດ ໄດ້ມອບຂໍ້ຕົກລົງປະກາດສ້າງຕັ້ງວິທະຍາຄານສານໃຫ້ການນຳວິທະຍາຄານ. ກ່າວຄຳເຫັນທີ່ພິທີ, ທ່ານ ເຈືອງເຕີນຊາງ, ປະທານປະເທດ, ຫົວໜ້າຄະນະຊີ້ນຳການປະຕິຮູບດ້ານຕຸລາການສູນກາງ, ສະເໜີໃຫ້ການນຳຂະແໜງສານພ້ອມກັບຄູອາຈານ ແລະ ນັກສຶກສາຂອງວິທະຍາຄານ ຕ້ອງມານະພະຍາຍາມສຸ້ຊົນນຳວິທະຍາຄານກາຍເປັນສູນບຳລຸງສ້າງ, ຄົ້ນຄ້ວາວິທະຍາສາດທັນສະໄໝ, ມີຄຸນນະພາບສູງ.
“ວິທະຍາຄານຕ້ອງຊາບຊຶມເລິກເຊິ່ງ, ກຳແໜ້ນທັດສະນະ, ແນວທາງນະໂຍບາຍຂອງພັກ, ກົດໝາຍຂອງລັດ, ພິເສດແມ່ນກ່ຽວກັບຂົງເຂດຕຸລາການ, ເພື່ອກຳນົດທິດກໍ່ສ້າງ ແລະ ພັດທະນາວິທະຍາຄານ. ສຸ້ຊົນສ້າງວິທະຍາຄານໃຫ້ກາຍເປັນຮາກຖານບຳລຸງສ້າງມະຫາວິທະຍາໄລ, ເຫຼືອມະຫາວິທະຍາໄລທີ່ມີອິດທິພົນຊື່ສຽງພາຍໃນປະເທດ ແລະ ພາກພື້ນ”
ທ່ານປະທານປະເທດ ເຈືອງເຕີນຊາງ ຮຽກຮ້ອງໃຫ້ວິທະຍາຄານສານເພີ່ມທະວີການຮ່ວມມືກັບສາກົນ, ແລກປ່ຽນ, ຮຳ່ຮຽນເອົາບົດຮຽນ, ອັບເດັດຄວາມຮູ້ເປັນປະຈຳ, ຮັບເອົາແຕ່ມີການເລືອກເຟັ້ນຜົນງານກ່ຽວກັບການບຳລຸງສ້າງພະນັງການສານ, ແກ້ໄຂບັນດາການຂັດແຍ້ງດ້ານຕຸລາການສາກົນ, ພິເສດແມ່ນບັນດາການຂັດແຍ້ງກ່ຽວກັບອະທິປະໄຕ ແລະ ກ່ຽວຂ້ອງເຖິງດ້ານການຄ້າສາກົນ, ຊັບສິນທາງປັນຍາ, ຕອບສະໜອງສະພາບການເຊື່ອມໂຍງເຂົ້າກັບສາກົນຢ່າງເລິກເຊິ່ງ, ກ້ວາງຂວາງໃນປະຈຸບັນ.
(ແຫຼ່ງຄັດຈາກ VOV)